Yükdaşima xidməti, yük daşıma, yüklərin daşınması Bakida\nElan nömrəsi: 487804\nBizim xidmətlər Sizin rahatlığıniz üçün: Fərqimiz - Xidmətim izdir! * Hər cür yükdaşıma. * Mebellərin daşınması. * Hər ö l çüdə Yükdaşıma maşınları. *Təcrübəli Ucuz, səliqəli, Mebel u stası, işçi qüvvəsi. *Mebellərin peşəkarlıqla sökulməsi, daş ınması, yığılması. *Xidmətlərimizdən istifadə edin və ra zı q alın. *Sadəcə zəng edin, qiymətdə razılaşarıq.\nev alqi satqisi ev elanlari eco slim yüklerin daşınması unvan.az kiraye evler lalafo.az islenmis televizorlar lalafon.az masin satisi lalafo az islenmis mebel gencede samsun galaxy note 3 nin qiymeti kombi ustasi kondisioner ustasi kurslar qedimi esyalar qedimi saat qedimi xalca intim geyim tezbazar.az


Azərbaycan və Koreya arasında gömrük əməkdaşlığına dair saziş imzalanıb - AZƏRTAC – Azərbaycan Dövlət İnformasiya Agentliyi\nAzərbaycan və Koreya arasında gömrük əməkdaşlığına dair saziş imzalanıb.\nDövlət Gömrük Komitəsinin mətbuat xidmətindən AZƏRTAC-a bildirilib ki, Azərbaycan Respublikası Dövlət Gömrük Komitəsinin sədri, gömrük xidməti general-leytenantı Səfər Mehdiyev Brüsseldə ÜGT Gömrük Əməkdaşlıq Şurasının sessiyası zamanı növbəti ikitərəfli görüş keçirib.\nKoreya Respublikası Gömrük Xidmətinin rəhbəri Kim Yung-Moon ilə keçirilən görüşdə Azərbaycanla Koreya arasında mövcud əlaqələrdən söhbət açılıb, əməkdaşlıq münasibətlərinin müxtəlif sferalarda, o cümlədən gömrük işi sahəsində genişləndirilməsi üçün böyük potensialın olduğu vurğulanıb.\nDövlət Gömrük Komitəsinin sədri Səfər Mehdiyev Azərbaycan tərəfinin koreyalı həmkarları ilə gömrük işinin bütün sahələrində, xüsusilə də ticarətin asanlaşdırılması, risk analizləri, informasiya texnologiyalarının tətbiqində əməkdaşlıq əlaqələrini davam etdirməkdə maraqlı olduğunu və qarşılıqlı təcrübə mübadiləsinin əhəmiyyətini vurğulayıb.\nKoreya Respublikası Gömrük Xidmətinin rəhbəri Kim Yung-Moon Azərbaycanla əməkdaşlığa önəm verdiklərini bildirib, eləcə də ölkələr arasında əməkdaşlığın inkişaf etdirilməsində gömrük xidmətlərinin xüsusi rolunu qeyd edib.\nTərəflər xüsusilə vurğulayıb ki, Azərbaycan və Koreya arasında gömrük işinə dair imzalanması nəzərdə tutulan müvafiq sənəd əməkdaşlığın genişlənməsinə stimul verəcək, tərəflərin inteqrasiyasını sürətləndirəcək.\nSonra görüşdə “Azərbaycan Respublikası Hökuməti ilə Koreya Respublikası Hökuməti arasında gömrük məsələlərində qarşılıqlı yardım və əməkdaşlıq haqqında Saziş” imzalanıb.\nAZERTAG.AZ :Azərbaycan və Koreya arasında gömrük əməkdaşlığına dair saziş imzalanıb\nDGK sədri Yaponiyanın Maliyyə Nazirliyi Gömrük və Tarif Bürosunun baş direktoru ilə görüşüb


İslam.az - Qərb öz elmi irsini müsəlmanların vasitəsilə tanıdı (Birinci hissə)\nQərb öz elmi irsini müsəlmanların vasitəsilə tanıdı (Birinci hissə)\n/ Bazar ertəsi, 23 Mart 2020 14:37\nTərcümə və təqlid mərhələsindən sonra orijinal yaradıcılıq dövrü başladı. Bu mərhələnin də mərkəzi Bağdad oldu. Bu yolla şəhər Yerusəlim və Afina kimi nüfuzlu maarifçilik mərkəzləri ilə bir sırada özünə layiqli yer tutaraq, dünyanın elm paytaxtına çevrildi. Ərəb alimləri ilahiyyat və hüquq, dilçilik və lüğət elmlərində özlərini yenilikçi və yaradıcı qüvvə kimi təsdiq etmişdilər. İndi isə onlar başqa dillərdən tərcümə etməklə qazandıqları ideyaları mənimsəməyə və onlar üzərində yaradıcı şəkildə işləməyə başladılar. Bu fəaliyyət tibb, riaziyyat və coğrafiya sahələrində özünü xüsusi şəkildə göstərdi...


Ən mühüm şərt: sağlam iş şəraiti, ekoloji təmizlik\nTarix : 2019-06-07 08:08:48\nTəbii Sərvətlər və Ekologiya İşçiləri Həmkarlar İttifaqı Respublika Komitəsində 28 Aprel - Ümumdünya Əməyin Mühafizəsi günü münasibətilə “Əməyin Mühafizəsi və Əmək sferasının gələcəyi” mövzusunda konfrans keçirilib. Respublika Komitəsinin sədri Telman Quliyev konfransı açaraq deyib ki, bugünkü tədbirin çox böyük əhəmiyyəti var.\nTəmiz iş şəraiti, hava, ekoloji cəhətdən çirklənmənin qarşısının alınması iş yerlərində əməyin mühafizəsinin qorunmasında ən mühüm şərtlərdəndir. Qeyd edim ki, bizim sahədə də zərərli iş yerləri az deyil desək yanılmarıq. Həyatını itirən, yaralanan da olub. Sahələrimiz var ki, kimyəvi maddələrdən istifadə olunur. Məsələ təkcə bu cür zərərli iş yerləri ilə bitmir.\nT.Quliyev bir məsələni də qeyd etdi ki, flora və faunamız artıq ciddi qorunur. Bu sahədə çalışan işçilərimizin əməyinin mühafizəsi də mühüm məsələlərdəndir. Çünki heç birimiz əlisilahlı ovçularla qarşılaşmaq istəməzdik. Çalışırıq ki, işçilər üçün yerlərdə normal fəaliyyət göstərmələrinə şərait yaradılsın. İlk təşkilatlarımızın hər bir üzvü üzərinə düşən məsuliyyəti dərindən dərk edir. Təbii sərvətlərimizi qorumağı öz vətəndaşlıq borcu hesab edir.\nSonra AHİK-in Əməyin mühafizəsi şöbəsinin mütəxəssisi Nadir Muradov bu günün tarixi və əhəmiyyəti barədə qısa məlumat verib. Deyib ki, elm və texnikanın sürətli inkişafı tərəqqi ilə bərabər fəsadlar da verir. BƏT-in statistikasına görə, dünyada istehsalat qəzalarından hər gün 5000 insan həyatını itirir. Bu da ildə 2 milyondan çox insan həyatı deməkdir. Təbii ki, biz həmkarlar ittifaqı təşkilatı olaraq belə vəziyyətə biganə qala bilmərik.\nRespublika Komitəsinin texniki əmək müfəttişi Vaqif Məmmədov, Bakı Ekologiya və Təbii Sərvətlər Departamentinin HİK sədri Tofiq Həsənov, Elmi-Tədqiqat Meşəçilik İnstitutunun HİK sədri Cəmilə Məhərrəmova və başqalarının da çıxışları, təklifləri dinlənildi.\nSonda fərqlənmiş həmkarlar ittifaqları fəallarına Respublika Komitəsinin Fəxri fərmanları təqdim olunub.


Qadın xoruldayan ərini güllələdi - son xeberler\nMorin cinayətə cəhddən tutulub.\nABŞ-ın Florida ştatında ağlasığmaz bir hadisə yaşanıb. 47 yaşlı Lauren Morin əri Brett Allgoodu tapanca ilə vurub.\nSonxeber.az AzNews.az-a istinadən xəbər verir ki, Allgood dindirilmə zamanı həyat yoldaşının ona xoruldadığı üçün atəş açdığını deyib.\nMorin cinayətə cəhddən tutulub. Allgoodun isə vəziyyəti yaxşılaşmağa doğru gedir.\nDünyada Baxılıb: 610 Tarix: 15 mart 2019


DÇ-2018-in Azərbaycandakı nümayəndələri: Həmişə favoritlər sırasında olmuşuq\n13 İyun 11:53\nDÇ-2018 xəbərləri 13 İyun 11:53\nSabah startı veriləcək dünya çempionatına Azərbaycanda da maraq böyükdü. Apasport.az saytının məlumatına görə, təkcə azarkeşlər sevimli komandalarını yox, bəzi futbolçular da öz ölkələrinin yığmalarını dəstəkləyəcəklər.\nMundialda mübarizə aparacaq 32 yığmanın bəzisinin Azərbaycanda da nümayəndəsi var. Belə ki, ötən mövsüm Topaz Premyer Liqasında çıxış etmiş 41 oyunçunun ölkəsi dünyanın ən nüfuzlu turnirində təmsil olunacaq.\nOnlar isə 11 fərqli ölkəni təmsil ediblər. Biz də həmin futbolçular arasında hər ölkənin bir nümayəndəsindən yığma komandasının mundialdakı şansları barədə fakir öyrənmişik. Yalnız “Kəpəz”də oynamış seneqallı Ba Mansur Aladji və “Qarabağ”ın polşalı müdafiəçisi Yakub Jezniçak sorğumuzu cavablandırmayıb.\nDigər 9 futbolçunun fikirləri belədi:\nDani Kintana – İspaniya\nMəncə, maraqlı mundial olacaq. Favoritlər də dəyişməzdi. Almaniya, İspaniya, Braziliya, Argentina və digərləri. Bunların arasında Braziliyanı xüsusi qeyd edərdim. Hər xətdə güclü oyuncular ve liderləri var. Belçika yıgması isə turnirin sürprizi ola bilər. Onlar da yüksək səviyyəli futbolçulara və əla komandaya malikdilər. O ki qaldı İspaniyaya, son dünya çempionatı ilə müqayisədə daha yaxşı çıxış edəcəklərinə əminəm. Çoxlu yeni oyuncular cəlb edilib, nəsil dəyişilikliyi baş verib. Gənc futbolçularımızın çox istəkli olması və onlarla vəhdət təşkil edəcək Serxio Ramos, David Silva, Andrey İnyesta və Jerar Pike kimi veteran oyunçuların təcrübəsi millimizi cox güclü rəqibə çevirəcək.\nDenis Silva – Braziliya\nFikrimcə, komandamızın yaxşı şansları var. Uzun müddət idi ki, insanların böyük hörmət bəslədiyi futbolçulara sahib deyildik. Komandamızı dəstəkləyəcəm və ümid edirəm ki, dünya çempionatı bizim üçün əla alınacaq.\nBaqali Dabo – Fransa\nFransanın dünya çempionu olmaq şansları çox böyükdü. Ümid edirəm ki, onlar bu imkanı dəyərləndirəcəklər.\nPərdis Fərcad-Azad – Almaniya\nAlmaniya həmişə favoritlər sırasında olub. Güclü heyətə malikdi. Şanslarını yüksək qiymətləndirirəm. İki bərabər səviyyəli heyəti meydana çıxarmaq gücündə olan komandadı.\nLukas Qomes – Argentina\nTarixə nəzər salsaq, görərik ki, Argentina millisi bütün dünya çemionatlarında çempionluğa namizədlər sırasında olub. İnanıram ki, komandamız builki mundialda yaxşı oyun nümayiş etdirərək, layiqli yerini tutacaq. Hər birimiz istəyirik ki, dünyanın bir nömrəli futbolçusu Lionel Messi, nəhayət, arzusuna çataraq, dünya kubokunu başı üzərinə qaldırsın.\nFilip Ozobiç – Xorvatiya\nMəncə, Xorvatiya qrup mərhələsindən də irəli gedəcək. Ondan sonra hər şey ola bilər. Ümid edirəm ki, komandamız yarımfinala qədər yüksələcək.\nViktor İqbekoyi - Nigeriya\nNigeriyalılar, eləcə də futbolçular millinin dünya çempionatında mübarizə aparacağına görə çox xoşbəxtdilər. Komandamız mundiala yollanmaq üçün çox çalışdı. Bizim Avropa və Asiya klublarında çıxış edən yaxşı futbolçularımız var. Ancaq çox çətin qrupa düşmüşük. Bununla belə, futbolçuların keyfiyyətlərini nəzərə alsaq, komandamız növbəti mərhələyə yüksələ bilər. Fikrimcə, dünya çempionatından əvvəl keçirilən yoldaşlıq görüşləri komandamıza müsbət təsir göstərəcək. Bütün futbolçular bunun ən mühüm turnir olduğunu dərk edirlər. Buna görə də, əllərindən gələnin ən yaxşısını etmək istəyəcəklər. Fikrimcə, ən yaxşı azarkeşlərdən biri də nigeriyalılardı. Onlar komandanı Rusiyada tək qoymayacaqlar.\nYovan Krneta – Serbiya\nHəmişəki kimi, Serbiya millisi yaxşı heyətə malikdi. Futbolçularımız Avropanın top-5 liqalarında oynayırlar. Seçmə mərhələdə qrupu birinci pillədə tamamlamışıq. Dünya çempionatında isə güclü qrupda yer alacağıq. Hansı ki, həmin qrupda Braziliya kimi nəhəng yığma var. Ancaq qrup səddini aşacağımıza inanıram.\nMayk Kampaz – Kolumbiya\nDünya çempionluğunu qazanmağa 5-6 namizəddən birinin Kolumbiya millisi olduğunu demək olar. Çünki artıq neçə müddətdi bu istiqamətdə ciddi işlər gedir. Seçmə mərhələdə göstərdiyi oyunları nəzərə alsaq, Kolumbiya yığmasının bu mundialda asan təslim olmayacağını düşünmək olar. Həm də unutmayaq ki, millinin üzvləri artıq neçə ildi bir yerdə oynayırlar və meydanda bir-birlərini çox gözəl başa düşürlər. Komandanın Radamel Falkao və Hames Rodriges kimi aparıcı üzvləri var. Rəqiblərin güclü olmasına baxmayaraq, hesab edirəm ki, sonda sevinən tərəf məhz Kolumbiya olacaq.\nQeyd: Pərdis Fərcad-Azad milliləşdirilərək Azərbaycan yığmasına dəvət edilsə də, Almaniya futbolunun yetirməsidi.